רונית עמיאל

רונית עמיאל-ג'רבי (נולדה ב-24 ביולי 1960) היא עורכת דין ישראלית. בין השנים 2012–2018 שימשה כפרקליטת מחוז מרכז בפרקליטות המדינה. נודעה כתובעת הראשית במשפטו של נשיא המדינה משה קצב. רונית עמיאל נולדה בכפר סבא וגדלה בראשון לציון לדורה, אחות, ויוסף ג'רבי שהיה אזרח עובד צה"ל. בעלת תואר ראשון במשפטים מהאוניברסיטה העברית בירושלים. בין השנים 2006–2008 יצאה לחופשה ללא תשלום מעבודתה בפרקליטות המדינה, לטובת לימודים בקרן מנדל-ישראל והיא בוגרת מחזור ט"ו של הארגון. בין השנים 1985–1987 התמחתה עמיאל בפרקליטות המדינה, בשנה הראשונה אצל ד"ר יוסף בן-אור, ובשנה שנייה אצל שרה דותן בפרקליטות מחוז מרכז. לאחר מכן החלה לעבוד בפרקליטות כפרקליטה מן המניין, תחת פרקליטת מחוז מרכז עדנה ארבל. מילאה תפקידים ניהוליים שונים ושימשה כמשנה לפרקליטת מחוז מרכז. כן שימשה במשך כשבע שנים כנציגת שר המשפטים בוועדה המחוזית לתכנון ובנייה במחוז המרכז. נחשבה כמקורבת לפרקליט המדינה משה לדור. במסגרת תפקידה ניהלה תיקים רבים, בין הידועים שבהם פרשת קבלת אזרחות ישראלית לראשי ארגוני פשיעה רוסים, רצח הנער טל רייכמן, תיק השוחד של השר לשעבר סאלח טריף, רצח חנניה אוחנה, משפטם של האנסים יובל קמפלר ומרדכי מרציאנו, ניהלה את תיקו של רגב שוובר שפוצה בידי המדינה לאחר ששוטרים התעללו בו, ועוד. עמיאל נודעה במיוחד כמי שניהלה, החל מקיץ 2007, את התיק בו הורשע נשיא המדינה משה קצב באשמת אונס, הטרדה מינית ועוד. בינואר 2012 מונתה עמיאל לתפקיד פרקליטת מחוז מרכז. במסגרת תפקידה הייתה אחראית על כלל התיקים שהוגשו במחוזה, ביניהם תיקו של השופט יצחק כהן, אשר הסדר טיעון שגיבש פרקליט המדינה. (ההסדר נדחה בידי בית המשפט), ניהולו של הסוכן המשטרתי אנטון רומן שנרצח בידי עבריינים, רצח הואידה שוא, ועוד. בנובמבר 2015 דווח כי בעקבות הימלטות האסיר ירון סנקר מבית הכלא, נשלחו שוטרים לשמור עליה. בסוף ינואר 2018, כשנתיים קודם סיום מועד פרישתה המתוכנן, פרשה עמיאל מתפקידה בפרקליטות המדינה, לדבריה בשל "תחושת מיצוי". מאז פרישתה, לדבריה, בחרה לא לעסוק בעריכת דין שגרתית והיא עובדות עם עמותות ציבוריות בעלות גוון חברתי. משמשת כיושבת ראש הוועד המנהל של עמותת "לא עומדות מנגד". באפריל 2018, במסגרת פרשת המסרונים בתיק "בזק – וואלה", העידה עדות אופי בבית המשפט לטובתה של השופטת רונית פוזננסקי כץ אשר נחשדה בפרשה. במאי 2019, לצד משפטנים נוספים, חתמה על עצומה כנגד חקיקת פסקת התגברות והרחבת חוק החסינות. ביוני 2020 פרסמה בחשבון הפייסבוק שלה פוסט בו תקפה את התנהלותו התקשורתית של ראש ממשלת ישראל בנימין נתניהו. דבריה קיבלו תהודה תקשורתית רבה. בינואר 2022 הביעה תמיכה בהסדר טיעון עם נתניהו במסגרת משפטו, זאת בתנאי שיודה בעבירות בהן הואשם ויוטל עליו קלון. חברת "קרן החירום של ראש העיר" של עיריית תל אביב. נשואה לעורך הדין תגר עמיאל ואם לשלושה. עוסקת בפיסול. אחיה הבכור הוא פרופ' אלי ג'רבי ואחיה הצעיר הוא הסופר והחוקר עופר רגב. רונית עמיאל, ברשת החברתית פייסבוק אלה לוי-וינריב, ‏נא להכיר: התובעת שקרעה את המסכה מעל פניו של משה קצב, באתר גלובס, 6 בינואר 2011 עו"ד מוטי דנוס ויואל צפריר, קול צלול וברור – ריאיון עמה, הפרקליטים 42, יוני 2013, עמ' 23–28 סיכום שנה עם פרקליטת מחוז מרכז (פלילי), סרטון באתר יוטיוב (אורך: 10:47) עליה במספר תיקי עבירות המין – ריאיון עמה, באתר גלי צה"ל, 16 בנובמבר 2017 הפרקליטה לשעבר עמיאל: "פוזננסקי-כץ לא מרגישה שהיא צריכה להתפטר" – ריאיון עמה, באתר גלי צה"ל, 27 בפברואר 2018 ריאיון לאסתי פרז בתוכנית "בחצי היום", באתר soundcloud,‏ 24 בנובמבר 2019 חן ארצי סרור, חומר נפש 2: מעבר לאשמה – ריאיון עמה, 10 בספטמבר 2020 רונית עמיאל גרבי, באתר קרן מנדל-ישראל גלעד גרוסמן‏, התובעת במשפט קצב תמונה לפרקליטת מחוז מרכז, באתר וואלה, 22 בינואר 2012 נעמה כהן פרידמן, פרקליט מחוז מרכז הבא - התוצאה כבר ידועה?, באתר ynet, 19 בינואר 2012 גיא לשם, ישראלים על הנייר, באתר TheMarker‏, 23 בנובמבר 2007 ורד לוביץ', מאסר עולם לעומאר עדנאן שהורשע ברצח טל רייכמן, באתר ynet, 9 בנובמבר 2000 הדס מגן, ‏ליבאי והולנדר העידו בתיק טריף - כהן, באתר גלובס, 21 ביולי 2003 אסיר שנידון לפני כחודש למאסר עולם בגין רצח נמצא מת בתאו, באתר ynet, 13 בדצמבר 2005 מאת צבי הראל, 80 חודשי מאסר נגזרו על צעיר שאנס ילדה, באתר הארץ, 6 ביולי 2001 ורד לוביץ', 23 שנות מאסר ל"חתול המטפס", באתר ynet, 11 בדצמבר 2000 גלעד גרוסמן‏, העליון: פיצויים מופחתים לנאשם באונס ששוטרים התעללו בו, באתר וואלה, 4 בדצמבר 2012 תומר זרחין, הפרקליטות תנסה להגן על גרסת א', אותה תקפה בבג"ץ, באתר הארץ, 9 במרץ 2009 גיא פלג, ‏מאחורי הקלעים של משפט קצב, באתר ‏מאקו‏, 16 במרץ 2018 זוהר שחר לוי, תובעת קצב מונתה לפרקליטת מחוז מרכז, באתר nrg‏, 22 בינואר 2012; פרקליטת מחוז מרכז: אנחנו מתקנים ליקויים, באתר News1 מחלקה ראשונה, 24 במאי 2012 ברוך קרא ורביב דרוקר, "המקור", המקור: חוק וסדר, מחוז מרכז, באתר חדשות 13, 10 במאי 2017 נטעאל בנדל, המחוזי ביקר את המשטרה והפרקליטות שאישרו ריאיונות על משפט בטרם הוכרע, באתר הארץ, 7 באפריל 2020 גלעד מורג, תושב יפו הורשע ברצח אשתו במהלך נסיעה בשומרון, באתר ynet, 20 בדצמבר 2018 אבי אשכנזי, סוף לארגון הפשע שהשתלט על טייבה?, באתר nrg‏, 20 בינואר 2013 אבי אשכנזי ויניר יגנה‏, אסיר מסוכן שהורשע ברצח כפול ושובת רעב נמלט מבית החולים - ונלכד, באתר וואלה, 16 בנובמבר 2015 רויטל חובל ויהושע בריינר, גל התפטרויות בפרקליטות: שלושה בכירים עזבו תוך שבועיים, באתר הארץ, 10 בנובמבר 2017 כנס אילת 2018: הנשיאה חיות עושה רוקנרול - פוסטה, באתר פוסטה, ‏2 באפריל 2018; שירי דובר, ‏מי פתחו את הסופ"ש בסימן שמירה על שלטון החוק ועל השוויון המגדרי, באתר גלובס, 5 בינואר 2020; רונית מטיאס‏, רכילות עסקית: מי הגיע לתרום לכבדי השמיעה?, באתר וואלה, 6 בינואר 2020; מפגש שולחן עגול 2021, באתר בצדק לא עומדות מנגד – מסייעות לנשים במעגל הזנות, באתר JGive ציוץ של אביעד גליקמן ברשת החברתית טוויטר, 15 באפריל 2018 גיא פלג, ‏"אסור ליטול מבית משפט את הסמכות", באתר ‏מאקו‏, 26 במאי 2019 פוסט של רונית עמיאל ברשת החברתית פייסבוק, 12 ביוני 2020 אלון חכמון, ‏התובעת הראשית בתיק קצב מאשימה: "לנתניהו אין גבולות", באתר מעריב אונליין, 13 ביוני 2020 ציוץ של גלי צה"ל ברשת החברתית טוויטר, 18 בינואר 2022 קרן החירום של ראש העירייה, באתר עיריית תל אביב